Á námskeiðinu verður lagt fyrir Myers Briggs persónuleikaprófið sem er mest notaða prófið sinnar tegundar í heiminum . Prófið tekur á því að þó að við séum mjög lík þá erum við öll einstök . Munurinn sem er á okkur veldur því m.a. að okkur gengur misjafnlega að ná til sumra en annarra . Lykilatriði er að skilja hvernig við höfum samskipti . Það auðveldar öll samskipti að vita hvernig fólk hegðar sér og af hverju það gerir það sem það gerir . Ein þekktasta aðferðin til greiningar á samskiptastílum er byggð á kenningu Carl Gustaf Jung um sálfræðilegar týpur . En sú kenning gefur innsýn í hegðun og samskiptamáta fólks . Gerð er greinarmunur á 16 sálfræðilegum týpum útfrá fjórum þáttum sem eru Extrovert-Introvert , Sensing-Intuition , Thinking-Feeling og Judging-Perceiving . Þekking á þessum eðlislæga mismun milli einstaklinga opnar nýjar víddir í samskiptum og auðveldar skilning í umburðarlyndi og árangur í samskiptum . Að koma fram af sjálfsöryggi – 2 x 4 klst . Þegar fólk er beðið um að nefna þau 14 atriði sem það kvíði mest fyrir setur fjörutíu og eitt prósent það að koma fram fyrir hóp af fólki í fyrsta sæti , á undan kjarnorkustríði og gjaldþroti ! Stór hluti fólks myndi s.s. frekar deyja en að halda ræðu . Við óttumst höfnun og gagnrýni og upp koma alls kyns kvíðavekjandi hugsanir um að við munum gleyma öllu því sem við ætluðum að segja , byrja að stama eða roðna , missa röddina , gera okkur að fíflum o.s.frv . Þátttakendur halda ræður og fá endurgjöf á framkomu sína frá þjálfara og öðrum þátttakendum . Á námskeiðinu er farið í samskiptafærni . Það er ekki hægt að vera góður í samskiptum án mikillar færni í samtalinu . Samtalstækni fjallar um nokkur atriði sem liggja til grundvallar þessu námskeiði . Í fyrsta lagi er það að vera viss um að maður sé að heyra rétt , skilja rétt og ef maður er ekki viss að spyrja þá spurninga . Þekking á tegundum spurninga er eitt af lykilatriðunum þegar kemur að samtölum . Því ef það er eitthvað sem hefur áhrif á svarið þá er það spurningin . Margar tegundir spurninga eru til sem bjóða uppá mismunandi svör . Þátttakendur taka þátt í hagnýtum æfingum þar sem þeir tileinka sér aukna samtalsfærni . Að auka seiglu og stjórna eigin líðan – 4 klst . Árið 2002 kom út metsölubók eftir Karen Reivich Ph.D. og Andrew Shatté Ph.D. sem nefnist The Resilience Factor . Í bókinni segja höfundar frá víðtækum rannsóknum sínum á því hvernig framúrskarandi einstaklingar takast á við mótlæti og erfiðleika í leik og starfi . Hægt er að auka seigluna með því að breyta hugsunum sínum . Á námskeiðinu er farið í sjö þætti seiglu , hvernig þeir birtast og hvaða áhrif þeir hafa á einstaklinga og árangur . Farið er í hagnýtar æfingar sem auka seiglu og gefa innsýn í eigin hugsanir og orsakagreiningar . Að vera eða vera ekki hamingjusamur – 4 klst . Hún lýtur að því að lifa innihaldsríku lífi þar sem maður notar hæfileika sína og tíma - útpældu lífi sem hefur tilgang . Hamingjan nær hámarki þegar maður upplifir sig einnig sem hluta af samfélagi . Og þegar maður tekst á við gremju sína og vandamál með þokka . Hamingja innifelur viljann til að læra og dafna og vaxa , þó að það þýði stundum óþægindi og kosti sjálfsaga sem Íslendingar eru kannski ekki flinkastir í . Á námskeiðinu verður farið í það sem rannsóknir hafa fært okkur um hamingjuna og dregið fram hvað megi gera svo öðlast megi þetta eftirsótta hugarástand . Lok námsins , mat á árangri og framtíðin – 4 klst . Lokaskrefið í þjálfuninni er tvíþætt , annarsvegar að renna yfir öll skrefin í náminu og hver og einn dregur fram það sem hann lærði og gerir grein fyrir því . Hinsvegar verður horft fram á veginn . Hver og einn horfir fram á veginn út frá sjálfum sér og býr til eigin framtíðarsýn og skráir hana niður .